**Mâine-i mai azi cu fiece clipă**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mâine-i mai azi cu fiece clipă

...

Alunecă noaptea spre soare-răsare,

Mâine-i mai azi cu fiece clipă

Plouă de-aseară și-acum e răcoare,

Vântul se-agită printre frunze ce țipă,

Nu-i primăvară, ci o vreme ce doare!

...

Nu sclipește pe boltă niciun mic giuvaer,

Doar vântul se-aude în liniștea nopții

Turme de nori se tot adună pe cer,

Se pregătește o nouă statistică-a morții,

Că sunt importanți cei care pier!

...

Niciun strop de lumină nu vine de-afară,

Deasupra se-ntinde o pâclă de nori,

E-un timp mohorât că plouă de-aseară,

În lume dispare și lumina din flori,

Că lumea întreagă e gata să moară!

...

Nu vedem ochiul ce clipește himeric,

Dar el vede din umbră cum lumea se frânge,

El a dat porunca ”să fie-ntuneric”!

Nepăsător de morții pe care lumea îi plânge,

Cu fiece mort el e tot mai puternic!

..

Nu-i primăvară, ci o vreme ce doare,

Moartea se-agită prin lumea ce țipă,

Plouă de- aseară și-acum e răcoare,

Mâine-i mai azi cu fiece clipă

Dar nu mai știm la orizont ce apare!